**Aranyat érő brit diploma a BKF-en**

*Budapest, 2015. május 28.* – **Nem kell már Angliába költözniük a magyar hallgatóknak, hogy egy patinás brit egyetem diplomáját megszerezzék, októbertől ezt már a Budapesti Kommunikációs és Üzleti Főiskolán is megtehetik. A Coventry Egyetem ősztől indítja el üzleti képzéseit a BKF-en, amelyek elvégzésével a nemzetközi munkaerőpiacon is értékes diplomához jutnak a diákok.**

Akár a Magyarországon elérhető legértékesebb üzleti végzettség is lehet a neves brit Coventry Egyetem diplomája, hiszen a világ top 4%-ba tartozik (a QS World University ranking alapján) az intézmény. Tavaly pedig az Egyesült Királyságban az „Év Modern Egyetemé”-nek választották, így diplomája igazi nyitás a nemzetközi karrierlehetőségek felé.

1840-es években alapított patinás Coventry Egyetem ősztől Magyarországon is elérhetővé teszi üzleti képzéseit Nemzetközi marketing, Nemzetközi gazdálkodás és Turizmus-vendéglátás szakokon.

A brit Felsőoktatási Statisztikai Ügynökség (a Higher Education Statistics Agency) adatai alapján az egyetem angliai végzősei kimagasló arányban, 94%-ban helyezkednek el a munkaerőpiacon, vagy tanulnak tovább. A BKF-en induló angol nyelvű képzések célja, hogy a magyar hallgatók is hasonlóan kimagasló arányban érjenek el sikereket a hazai és nemzetközi munkaerőpiacon.

Bővebben tájékozódni és jelentkezni a [www.bkf.hu/coventry](http://www.bkf.hu/coventry) honlapon lehet.

**További információ:**

Solti Alexandra

Mobil: +36 30 2263506

E-mail: alexandra.solti@avantgarde.hu

A BKF Magyarország legnagyobb magánkézben lévő főiskolája, folyamatosan növekvő hallgatói létszámmal, évről évre bővülő portfólióval (új szakok, új képzési területek). 2001 óta meghatározó és folyamatosan növekvő szereplője a hazai felsőoktatásnak. 2 karon (Kommunikációs és Művészeti Kar, Heller Farkas Turisztikai és Gazdasági Kar), jelenleg 4 fő képzési területen (kommunikáció, üzlet, turizmus, művészet) folyik képzés, alap- és mesterfokon, illetve másoddiplomás szinten. A Főiskola évről évre több képzést kínál, jelenleg 30 alap-, 15 mesterképzést, 18 felsőoktatási szakképzést, valamint 27 szakirányú továbbképzést. Művészeti területen a legszélesebb képzési portfólióval rendelkező felsőoktatási intézmény.

A főiskolának jelenleg közel 7000 hallgatója van, akik 2011-től már nemcsak a fővárosban, hanem Hódmezővásárhelyen is részt vehetnek az oktatásban.

A BKF jelenleg 75 külföldi intézménnyel tart fent partneri kapcsolatot 27 országban, és további erőteljes nemzetközi fejlődést tervez.

[www.bkf.hu](http://www.bkf.hu)